Roza Güclü Hedin

Roza Güclü Hedin (født 1982) er en svensk sosiolog og politiker for Socialdemokraterna. Hun var riksdagsmedlem i Sverige i mandatperiodene 2010–2014 og 2014–2018 valgt inn i riksdagen for Dalarnas läns valkrets. I 2018–2022 møtte hun som statsrådserstatter.

Hedin vokste opp i Gottsunda i Uppsala, hvor hun tilbragte sine første ni år. Familien flyttet senere til Hedemora, og da hun var 14 år, til Falun. Hedins foreldre var politiske flytninger, og kom til Sverige fra Tyrkia. Hennes far er kurder, og moren er tyrkisk.

Hedin var 23 år da hun ble valgt inn i kommunestyret i Faluns kommune, og hun ble valgt inn i riksdagen som 27-åring. Hun kom fra en deltidsstilling på sosialkontoret i Falun, og jobbet også deltid i opposisjonsrådet i kommunen for Sosialdemokratene.«Roza Güclü Hedin, 26, är på väg till riksdagen», Dala-demokraten 14. november 2009. Besøkt 8. oktober 2012. 

I riksdagen sitter hun som vara i sosialkomiteen og i trafikkomiteen.

 Referanser 


 Eksterne lenker 



 Roza Güclü Hedin på Sveriges riksdags nettside
 Socialdemokraterna.se – Roza Güclü Hedin 

Kategori:Svenske riksdagsmedlemmer 2010–2014
Kategori:Svenske riksdagsmedlemmer 2014–2018
Kategori:Svenske riksdagsmedlemmer fra Socialdemokraterna
Kategori:Personer fra Uppsala kommun